open-index/open-wikipedia-markdown huggingface dataset:
Քրիստին Դիմիտրովա

**Քրիստին Դիմիտրովա** (, ), բուլղարացի բանաստեղծուհի, արձակագիր, թարգմանչուհի։

Բանաստեղծական մեկ տասնյակից ավելի ժողովածուների հեղինակ է. «Այցելություն ժամագործին» (2005), «Իմ կյանքը քառակուսիների մեջ» (2010), «Սպասումների այգին և դիմացի դուռը» և այլն։ Կարճ պատմվածքների և վեպի հեղինակ է։ Արժանացել է բազմաթիվ մրցանակների։ Նրա պատմվածքները թարգմանվել են 24 լեզուներով և հրատարակվել 26 երկրում։

2012 թվականին այցելել է Հայաստան, մասնակցել ՀՀ մշակույթի նախարարության կազմակերպած «Գրական տապան» միջոցառմանը։

## Քրիստին Դիմիտրովան հայերեն
* Հայաստան. ութնօրյա հայացք թվացյալ ծանոթ բաներին։ Հայաստանը գրականություն է հյուրընկալում (Գրական տապան 2012), Ե., Վերնատուն, ԱՕԿՍ, էջ 199-217։ Անգլերենից թարգմ.՝ Սիրանուշ Եսայանը։

## Երկեր
* *„Тринадесетото дете на Яков“* (стихосбирка). София: Свободно поетическо общество, 1992.
* *„Образ под леда“* (стихосбирка). София: Свободно поетическо общество, 1997 (2 изд. 2002).
* *„Затворени фигури“* (стихосбирка). София: Аб, 1998.
* *„Лица с преплетени езици“* (стихосбирка). София: Литературен форум, 1998 (2 изд. 2002).
* *„Поправка на талисмани“* (стихосбирка). София: ПАН, 2001, 56 с. 
* *„Кристин Димитрова: Избрано“* (стихосбирка, триезично издание на български, гръцки и английски). София: Сорос център за изкуства", 2002.
* *„Хората с фенерите“* (стихосбирка). Пловдив: Жанет-45, 2004, 80 с.
* *„A Visit to the Clockmaker“* (стихосбирка). Превод Gregory O’Donoghue. Cork, Eire: Sowthword editions, 2005.
* *„Сутринта на картоиграча“* (стихосбирка). Пловдив: Жанет-45, 2008, 76 с. 
* *„My Life in Squares“*. UK, Smokestack Books, 2010.
* *„Градината на очакванията и отсрещната врата“*. София: Колибри, 2012, 80 с.

## Ծանոթագրություններ

Կատեգորիա:Բուլղարացի արձակագիրներ
Կատեգորիա:Բուլղարացի բանաստեղծներ
Կատեգորիա:Բուլղարացի գրողներ
Կատեգորիա:Բուլղարացի թարգմանիչներ
Կատեգորիա:Բուլղարացի լրագրողներ
Կատեգորիա:Բուլղարացի սցենարիստներ
Կատեգորիա:Սոֆիայի համալսարանի շրջանավարտներ
Էմմա Մորանո

**Էմմա Մորանո** (), իտալացի երկարակյաց կին։ 2016 թվականի մայիսի 12-ից մինչև 2017 թվականի ապրիլի 15-ը եղել է աշխարհի ամենաերկարակյաց մարդը։

Իտալիայում երբևէ ապրած ամենաերկարակյաց մարդն է, Եվրոպայում՝ երկրորդն է ֆրանսուհի Ժաննա Կալմանից հետո։ 1900 թվականից առաջ ծնված վերջին ապրած մարդն է եղել։ Իտալիացի հավաստի երկարակյացներից ամենաերկարն է պահել այդ կարգավիճակը։

## Կենսագրություն
Էմմա Մարտինա Լուիջա Մորանոն ծնվել է 1899 թվականի նոյեմբերի 29-ին Իտալիայի Պյեմոնտի  Չիվյասկո բնակաբայրում (Վերչելլա նահանգ), Ջովանի Մորանոյի և Մատիլդա Բրեշանիի ընտանիքում։ Էմման նրանց ութ զավակներից՝ հինգ որդիներից և երեք դուստրերից ավագն էր։ Նրա ընտանիքի անդամները նույնպես երկարակյաց էին՝ մայրը, մորաքույրը, եղբայրներից և քույրերից ոմանք հատել են 90- տարեկանի սահմանը։ Քույրը՝ Անջելա Մորանոն  (1908-2011) մահացել է 102 տարեկանում։

Երբ Էմման փոքր է եղել, հոր աշխատանքի պատճառով  ընտանիքը տեղափոխվել է Սեզիայի հովտից։ Բայց ծանր կլիմայական պայմանների պատճառով նորից տեղափոխվել է և բնակվել Պալանցայի մոտ Լագո Մաջորե լճի ափին, որտեղ նա բնակվել է մինչև իր մահը։

1926 թվականի հոկտեմբերին Էմմա Մորանոն ամուսնացել է Ջովանի Մարտինուցցիի հետ։ 1937 թվականին զավակ է ունեցել, ով ապրելով ընդամենը կես տարի մահացել է։ Ամուսնությունը հաջող չի եղել։ 1938 թվականին փաստացի բաժանվել են և ապրել առանձին, թեև մինչև մահ մնացել են ամուսնացած։ Ամուսինը մահացել է 1978 թվականին։ Էմման թոշակի է անցել 1975 թվականին։

2011 թվականի դեկտեմբերին Իտալիայի նախագահ Ջորջո Նապոլիտանոն պարգևատրել է Էմմա Մորանոյին Իտալիայի ասպետական «Իտալական Հանրապետությանը մատուցած ծառայությունների համար» շքանշանով։

Ապրելով 117 տարի և 137 օր, մահացել է 2017 թվականի ապրիլի 15-ին։

## Ծանոթագրություններ

Կատեգորիա:Իտալացի երկարակյացներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Գինեսի գրքի ռեկորդակիրներ
Գալիցիա-Վոլինիայի թագավորություն

**Գալիցիա-Վոլինիայի թագավորություն**, եղել է Գալիցիայի և Վոլինիայի , ) շրջանում` այժմյան Ուկրանիայում։ Այն կազմավորվել է Վոլինիայի արքայազնի ՌոմաՆ Մեծ ի կողմից Լեհաստաանի Լեզեք Սպիտակի օգնությամբ։ Ռոման Մեծը միավորում է Հալիչի և Վոլինիայի ինքնավար մարզերը, որոնք կազմավորվել էին 1199-1349 թվականներին Նովգորոդի և Վլադիմիր–Սուզդալյան իշխանությոունների հետ միասին։ Այն եղել է Ռուսիայի անկումից հետո հիմնադրված երեք խոշորագույն իշխանություններից մեկը։
Կործանմանը նպաստել են մոնղոլական 1239-1241 թվականների արշավանքները։ Արևմտյան Գալիցիան հիմնադրվել է Սանի և Ուիփրզի միջև, որտեղ հիմա հարավարևելյան Լեհաստանն է։ Ամբողջ արևելյան տարածքը ծածկում է Փրիփեթ Մարշեսը (այժմ Բելոոուսիա)։ Հռոմեական կայսրության անկումից հետո ամբողջ տարածքը բնակեցվում է սլավոնական ժողովուրդներով` խորվաթներով, բուժաներով, դուլեբներով։ Հարավ-արևմտյան շրջանը հավանաբար եղել է Մեծ Մորավական պետության մաս։ 907 թվականին գալիցական խորվաթները ռազմական արշավանքի են դուրս եկել ընդդեմ Կոստանդնուպոլսի Նովգորոդի իշխան Օլեգի գլխավորությամբ։ Սա նշանակալի ապացույց է ցեղերի արմատական պատկանելության մասին։ Մոտ 970 թվականին այդ տարածքի արևելյան մասը հավանաբար մտնում է պիաստների հարստության մեջ։ Այդ շրջանը հիշեցնում է 981 թվականը, երբ Վլադիմիրը Կիևյան Ռուսիան դարձնում է լեհական հողերի մաս։ Նա հիմնադրում է Վոլոդիմիր քաղաքը Վոլինսկի հետ և հետո քրիստոնեությունը ընդունել է տալիս տեղաբնիկներին։
12-րդ դարում ռյուրիկյան իշխանություն Գալիչը պատկանել է Վլադիմիր Մեծի հաջորդներին։ 12-րդ դարում Գալիցիան և Վոլինյան հանդես են եկել միասնության մեջ` որպես գալիցիա-վոլինյան իշխանություն, որն ընդմիջումներով գոյատևել է կես դար։

## Բարձրացում և գագաթնակետ

Գալիցիան և Վոլինյան ժառանգականության հիմքով պատկանում էին Կիևյան հարստության կրտսեր անդամներին։ Իշխան Վլադիմիրի ճյուղը իր ձեռքում էր պահում Վոլինիայի իշխանությունը, իսկ Գալիչի իշանությունը (հետագայում Գալիչինա) պատկանում էր Յարոսլավ Իմատունին։ Գալիցիա-Վոլինյան կազմավորվել է 1198 կամ 1199 թվականին իշխան Վլադիմիր II Յարոսլասլավիչի օրոք։ Ռոմանը գրավում և միավորում է հողերը մի պետության մեջ։ Ռոմանական գահակալները հիմնականում օգտագործել են Գալիչը թագավորության կարգավիճակով։ Հռոմեական կայսրության ժամանակաշրջանում Գալիցիան և Վոլինյան եղել են ինքնավար քաղաքներ։ Ռոմանը 1204 թվականին գրավում է Կիևը։ Նա հաշտության պայմանագիր է կնքում Հունգարիայի և դիվանագիտական հարաբերություներ հաստատում Բյուզանդիայի հետ։ Իր կառավարման շրջանոմ նա եղել է Ռուսիայի հզոր իշխաններից։ Նա ամուսնացել է բյուզանդական կայսեր` Ալեքսիոս III-ի ազգականուհու հետ։ Բյուզանդիայի հետ հարաբերությունները օգնում են կայունացնելու հարաբերությունները ոուսական բնակչության հետ Ստորին Դնեստրում և Ստորին Դանուբում։

## Ծանոթագրություններ

Կատեգորիա:Գալիցիա-Վոլինիայի թագավորություն
Կատեգորիա:12-րդ դարը Կիևյան Ռուսիայում
Կատեգորիա:1199 հիմնադրված պետություններ և տարածքներ
Կատեգորիա:Պատմական սլավոնական երկրներ
Նեստորաս Միտիդիս

**Նեստորաս Միտիդիս** (հուն.՝ Νέστωρας Μυτίδης, ), կիպրոսցի ֆուտբոլիստ, հարձակվող։ Ներկայումս վարձակալական հիմունքներով հանդես է գալիս «ԱԵԿ»-ի և Կիպրոսի ազգային հավաքականի կազմում։

## Ակումբային կարիերա
### «ԱԵԿ»
Միտիդիսը իր կարիերան սկսել է Անդրեաս Միխալիդիսայի ղեկավարությամբ՝ «*ԱԵԿ*»-ի կազմում։ Թիմի հիմնական կազմում իր դեբյուտը Միտիդսը նշել է 2009/10 մրցաշրջանում՝ մասնակցելով երկու հանդիպման։

Թիմի կազմում իր առաջին գոլը Միտիդիսը խփել է 2010 թվականի նոյեմբերի 13-ին՝ «*Էրմիս*»-ի դեմ խաղում։ Եվրոպայի լիգայում իր առաջին գոլը Նեստորասը խփել է 2011 թվականի հունիսի 14-ին՝ «*Ֆլորիանա*»-ի դեմ խաղում։

### «Ռոդա»
2016 թվականի հուլիսի 12-ին Նեստորաս Միտիդիսը տեղափոխվել է հոլանդական «*Ռոդա*»։ նա թիմի հետ կնքել է 2-ամյա պայմանագիր։

### Վերադարձ «ԱԵԿ»
2017 թվականի հունվարին Միտիդիսը վարձակալական հիմունքներով վերադարձել է «*ԱԵԿ*»։

## Միջազգային կարիերա
Կիպրոսի ազգային հավաքականի կազմում Միտիդիսը իր դեբյուտը նշել է 2010 թվականի նոյեմբերի 16-ին՝ Հորդանանի հավաքականի դեմ խաղում։

2015 թվականի հունիսի 12-ին Միտիդիսը հեթ-տրիկի հեղինակ է դարձել Անդորրայի հավաքականի դեմ խաղում։

## Ծանոթագրություններ

## Արտաքին հղումներ
* 
* 
* 

Կատեգորիա:1991 ծնունդներ
Կատեգորիա:Կիպրացի ֆուտբոլիստներ
Կատեգորիա:Հունիսի 1 ծնունդներ
Կատեգորիա:Տղամարդկանց ֆուտբոլի հարձակվողներ
Կատեգորիա:Կիպրոսի հավաքականի ֆուտբոլիստներ
Էյուփ

**Էյուփ** (), շրջան Ստամբուլի մարզի եվրոպական հատվածում՝ Սև ծովի ափին։

## Պատմություն
Այս վայրերում Բյուզանդական կայսրության տարածքում եղել է գյուղական բնակավայր։ Բյուզանդական ժամանակաշրջանում գյուղը կոչվել է Սուրբ Կոսմայի և Դամիանի վանք, քանի որ մոտակայքում գտնվել է եկեղեցի (հավանաբար վանք), որը նվիրված է եղել Սուրբ Կոսմային և Դամիանին։ Վանքը հետագայում ամրացվել է և Խաչակրաց առաջին արշավանքի ժամանակ այնտեղ տեղակայված է եղել Գոդֆրուա Բուլյոնցու զորաբանակը։

Թուրքերի կողմից Կոստանդնուպոլսի գրավման ժամանակ, Մեհմեդ II Ֆաթիհի հոգևոր խորհրդականը հայտարարել է, որ, իբր թե, այստեղ հայտնաբերել է Մուհամմադ մարգարեի զինակիցներից մեկւ Աբու Այուբ ալ Անսարիի գերեզմանը, ով մահացել էր այս վայրում արաբների կողմից Կոստանդնուպոլսի անհաջող գրավման ժամանակ։ Կոստանդնուպոլսի անկումից հետո, Մեհմեդ II-ը այստեղ կառուցել է Աբու Այուբ մզկիթը ։ Մզկիթը եղել է Ստամբուլում կառուցված առաջին մզկիթը։ Մզկիթի շրջակայքում կառուցվել են բաղնիք, մեդրեսե և հասարակական ճաշարան։ Այդ ժամանակվանից սկսած Էյուփը դարձել է սուրբ վայր։

17-18-րդ դարերում ներգաղթյալների մեծ հոսքի հետ պատճառով, Ստամբուլի բնակչությունը կտրուկ աճել է, որի արդյունքում Էյուփը մտել է Ստամբուլի մեջ։ Այստեղ կառուցվել են գործարաններ, և շրջանը դարձել է «բանվորական»։ 19-րդ դարի վերջին Էյուփ է այցելել ֆրանսիացի գրող Պիեր Լոտին, որի անունով շրջանում գործում է սրճարան։
## Ծանոթագրություններ

## Արտաքին հղումներ
* Շրջանի ղեկավարի պաշտոնական կայք էջ 
* Մունիցիպալիտետի պաշտոնական կայք էջ

Կատեգորիա:Ստամբուլի մարզի բնակավայրեր
Կատեգորիա:Ոսկեղջյուր
Կատեգորիա:Էյուփ
Մարիկա Բարաթաշվիլի

**Մարիկա Բարաթաշվիլի** (, ), վրացի բանաստեղծ, դրամատուրգ։

Ծնվել է 1908 թվականին Ճիաթուրա քաղաքում։ Սովորել է Թբիլիսիի պետական համալսարանի բանասիրական ֆակուլտետում։ Բանաստեղծությունների և պիեսների բազմաթիվ ժողովածուների հեղինակ է։ Նրա պիեսները բեմադրվել են ինչպես Վրաստանի, այնպես էլ արտասահմանի ավելի քան 150 թատրոնում։

Երկար տարիներ եղել է «Սաքարթվելոս քալի» ամսագրի գլխավոր խմբագիրը։ Ընտրվել է Վրաստանի Գերագույն խորհրդի պատգամավոր։

Գրական գործունեությամբ սկսել է զբաղվել 1936 թվականից։

Նրա «Մարինե» կատակերգության հիման վրա 1954 թվականին նկարահանվել է «Ճպուռը» ֆիլմը։ Գրել է նաև երեխաների համար։

Մարիկա Բարաթաշվիլու բանաստեղծությունների հիման վրա գրվել և հանարաճանաչություն են ստացել մի շարք երգեր։

Վախճանվել է 100 տարեկան հասակում։

## Մրցանակներ
Արժանացել է կառավարական բարձր պարգևների, Վաժա Փշավելայի և Ակակի Ծերեթելու անվան մրցանակների դափնեկիր է։

## Մարիկա Բարաթաշվիլին հայերեն
* Սիրո երգ; Ժամանակ կանցնի...; Ինչպե՞ս կոչել...; «Այս արահետով քայլում եմ ահա դեպի վեր ու վեր...»; Մասրենիները; Ծովը; «Այդպես կոպտորեն մի դիպչիր նրան դու՝ այս կմախքին...»: Վրաց ժամանակակից պոեզիա, Ե., ՀԳՄ հրատ., 2007, էջ 12-15։ Թարգմ.՝ Անահիտ Պարսամյան։

## Ծանոթագրություններ

Կատեգորիա:Վրացի բանաստեղծներ
Կատեգորիա:Վրացի դրամատուրգներ
Կատեգորիա:Վրաստանի արվեստի վաստակավոր գործիչներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Վրացի մանկագիրներ
Կատեգորիա:Պատվո շքանշանի ասպետներ (Վրաստան)
Կատեգորիա:Բանաստեղծներ այբբենական կարգով
Բանգլադեշի ազգային թանգարան

**Բանգլադեշի ազգային թանգարան** (), ի սկզբանե հիմնադրվել է 1913 թվականի մարտի 20-ին՝ հանդես գալով այլ անվան ներքո (Դաքքայի թանգարան), պաշտոնական բացումը տեղի է ունեցել 1913 թվականի օգոստոսի 7-ին։ Բանգլադեշի ազգային թանգարանի կարգավիճակ ստացել է 1983 թվականի նոյեմբերի 17-ից։ Թանգարանը գտնվում է Դաքքայի Շահբագ շրջանում։ Թանգարանի գործունեությունը լավ է կազմակերպված, ցուցադրությունները ներկայացված են ժամանակագրական տեսքով ազգագրության, դեկորատիվ արվեստի, պատմության, դասական արվեստի, բնական պատմության, ժամանակակից և համաշխարհային քաղաքակրթությունների բաժիններում։ Թանգարանն ունի նաև կոնսերվացման հարուստ լաբորատորիա։

## Ցոկոլային հարկ
thumb|Բանգլադեշի ազգային թանգարան, նախագծել է բանգլադեշցի ճարտարապետ Սայադ Մեյնուլ Հոսեյնը
Ցոկոլային հարկի մուտքի մոտ տեղադրված են մի քանի հին զենքեր, ինչպես նաև այստեղ է գտնվում սրահը, որտեղից այցելուները տոմսեր են ձեռք բերում և հավաքվում են լսելու թանգարանի պատմությունը։ Սրահն առաջնորդում է դեպի մեծ սանդուղք։ Բացի սրահը, այս հարկում կա մի փոքր սենյակ, որը նույնպես օգտագործվում է որպես դահլիճ (էքսկուրսավարներն այստեղ այցելուներին են պատմում թանգարանի պատմությունը)։

## 1-ին հարկ
Առաջին հարկը բաժանված է 22 սենյակների։

### 1-ին սենյակ
Առաջին սենյակի մեծ քարտեզի վրա ցուցադրված է Բանգլադեշն իր 64 շրջաններով։

### 2-րդ սենյակ
2-րդ սենյակում Բենգալյան վագրի մեծ արձանն է։

### 3-10-րդ սենյակներ
Այս սենյակներում ցուցադրվում են Բանգլադեշից գտնված բնական նմուշներ։ Սենյակներից մեկում ներկայացված է կետի լեզու։

### 10-22-րդ սենյակներ
Այս հարկերում կան մինչև 1900 թվականների պատմական Բենգալյան մասունքներ։ Սենյակում ցուցադրված են տարբեր նավակներ, որոնք օգտագործել է գյուղական բնակչությունը։

## 2-րդ հարկ
2-րդ հարկում ցուցադրվում են հայտնի մարդկանց լուսանկարներ, կան ցուցափեղկեր՝ նվիրված Բանգլադեշի ազատագրական պատերազմին և 1952 թվականի Լեզվական շարժմանը (Բենգալյան լեզվի համար մղվող պայքար)։ Կան պոստերներ, որոնք օգտագործվել են պատերազմի ժամանակ, խոշտանգումների մեքենա և այլն։ Կա նաև երկու գրադարան։

## 3-րդ հարկ
3-րդ հարկում ցուցադրվում են միջազգային քաղաքական գործիչների, դերասանների, գիտնականների նկարներ, ինչպես նաև այստեղ կա 4 միջազգային պատկերասրահ՝ չինական, կորեական, հնդկական, շվեյցարական։

## Պատկերասրահ

Composition by Novera Ahmed.jpg|Կոմպոզիցիա,Նովերա Ահմեդ
Reclining Figure.jpg|Թեքված ֆիգուր,Նովերա Ահմեդ
Seated Woman Sculpture.jpg|Նստած կին,Նովերա Ահմեդ
National Museum Dhaka1.jpg
National Museum Dhaka2.jpg
National Museum Dhaka3.jpg
National Museum Dhaka4.jpg
National Museum Dhaka5.jpg


## Ծանոթագրություններ

## Արտաքին հղումներ
* 
* Banglapedia article
* Bangladesh Heritage Museum 

Կատեգորիա:1913 հիմնադրումներ Բանգլադեշում
Կատեգորիա:1913 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Բանգլադեշի թանգարաններ
Կատեգորիա:Բնագիտական թանգարաններ
Գիորգի Գիգաուրի

**Գիորգի Գիգաուրի** (, ), վրացի բանաստեղծ, Վաժա Փշավելայի և Շալվա Դադիանու (1994) մրցանակների դափնեկիր։

Ծնվել է 1928 թվականին։ 1953 թվականին ավարտել է Թբիլիսիի պետական համալսարանի իրավաբանական ֆակուլտետը։

Առաջին բանաստեղծությունը տպագրվել է 1951 թվականին, առաջին բանաստեղծական ժողովածուն՝ 1957 թվականին։ Բանաստեղծական տասնյակ գրքերի հեղինակ է։ Նրա ստեղծագործությունները թարգմանվել են բազմաթիվ լեզուներով։ Եղել է Վրացական հեռուստատեսության ավագ խմբագիր, «Կրոն» և «Վրաստանի գյուղատնտեսություն» ամսագրերի բաժնի վարիչ։

## Գիորգի Գիգաուրին հայերեն
* Մեր հողը; Անմահություն; Սիրո փիլիսոփայություն; Պատուհաններ; «-Հրեշտակներ են երգում երկնքում...»: Վրաց ժամանակակից պոեզիա, Ե., ՀԳՄ հրատ., 2007, էջ 24-27։ Թարգմ.՝ Մետաքսե։

## Մատենագիտություն
* ერთტომეული : ლექსები, ბალადები, პოემები (ავტორი). - თბილისი, ნობათი, 2001. - 504გვ.
* შორეული ექო (ავტორი). - თბილისი, 21 - ე საუკუნე, 1998. - 160გვ.
* ლექსი და კაი ყმა (ავტორი). - თბილისი, 21 - ე საუკუნე, 1997. - 80გვ.
* ლოცვა (ავტორი). - თბილისი, ლაშარი, 1994. - 72გვ.
* სულის საგზალი (ავტორი). - თბილისი, მერანი, 1988. - 179გვ.
* კენჭები კამკამა მორევში (ავტორი). - თბილისი, საბჭ. საქართველო, 1988. - 302გვ.
* ლექსები (ავტორი). - თბილისი, საბჭ. საქართველო, 1982. - 174გვ.
* ლამაზი დღე (ავტორი). - თბილისი, ნაკადული, 1981. - 77გვ.
* გზა გასაყართან : ლექსები, პოემები (ავტორი). - თბილისი, მერანი, 1980. - 162გვ.
* გაზაფხული არაგვზე : ლექსები (ავტორი). - თბილისი, ნაკადული, 1978. - 43გვ.
* ბალადა შვიდი ხევსურისა : ლექსები (ავტორი). - თბილისი, ნაკადული, 1978. - 43გვ.
* იმედის ბილიკი (ავტორი). - თბილისი, მერანი, 1976. - 193გვ.
* მზიანი მინა (ავტორი). - თბილისი, ნაკადული, 1974. - 54გვ.
* აღსარება (ავტორი). - თბილისი, მერანი, 1974. - 93გვ.
* მზის ნაბიჯები (ავტორი). - თბილისი, მერანი, 1970. - 91გვ.
* თამარიანელი მხედარი (ავტორი). - თბილისი, ნაკადული, 1963. - 88გვ.
* ჭიუხი წვიმა და ჩანჩქერები : ლექსები (ავტორი). - თბილისი, საბჭ. საქართველო, 1961. - 104გვ.
* მთების სიმღერა : ლექსები (ავტორი). - თბილისი, საბჭ. მწერალი, 1957. - 68გვ.

## Ծանոթագրություններ

Կատեգորիա:Վրացի բանաստեղծներ
Կատեգորիա:Վրացի խմբագիրներ
Կատեգորիա:Վրացի լրագրողներ
Կատեգորիա:Թբիլիսիի պետական համալսարանի շրջանավարտներ
Պրշերով

**Պրշերով** ( ['pr̝̊ɛrof])՝ քաղաք Չեխական հանրապետության արևելքում, պատմական Մորավիա մարզում, Օլոմոուց երկրամասի Պրշերովի շրջանում։ Գտնվում է Բեչկա գետի վրա, Հանա մարզում։

Բնակչությունը՝ 46 հազար 897 մարդ (2009), քաղաքի մակերեսը կազմում է 5848 հա։

## Պատմություն
Առաջին անգամ Պրշերովը հիշատակվում է 1141 թվականին։ 1256 թվականին Օտակար 2-րդը Պրշերովին շնորհեց «արքայական քաղաք» տիտղոսը։

15-րդ դարի երկրորդ կեսին քաղաքի վերականգնումը պատերազմից հետո տեղի ունեցավ ի շնորհիվ Տովաչով և Ցիմբուրկա ազնվական տոհմերի, որոնց մոտ 1457-1470-ական թվականներին Պրշերովը գտնվում էր գրավի մեջ։

Քաղաքը մեծ նվաճումների հասավ Պերնշտեյնով տոհմի տիրապետության ժամանակ
:

## Արդյունաբերություն
1933 թվականին քաղաքում ստեղծվել է Optikotechna ընկերությունը, ներկայումս՝  Meopta (զբաղվում է տեսախցիկների, կինոխցիկների և օպտիկական սարքերի արտադրությամբ։ )

## Քույր քաղաքներ
*  Բարդեյով, Սլովակիա
*  Ցուիյկ, Նիդեռլանդներ
*  Դեչին, Չեխիա
*  Իվանո-Ֆրանկովսկ, Ուկրաինա
*  Օզիմեկ, Լեհաստան

## Անձիք
Պրշերովում երկար ժամանակ ապրել և աշխատել է (1614 թվականից ղեկավարել է Լատինական դպրոցը) Յան Ամոս Կոմենսկին։ Պրշերովը  կոմպոզիտոր և դաշնակահար Գիդեոն Քլեյնի, տիֆի դեմ պատվաստանյութ ստեղծող Ռուդոլֆ Վայգլի, հայտնի հոկեիստ և հոկեյի մարզիչ Միլոշ Ռիջիի և  ճարտարապետ Հակոբ Գարտների հայրենի քաղաքն է։

## Ծանոթագրություններ

## Արտաքին հղումներ
* История Пршерова на официальном сайте 
* Веб-камера г. Пршеров

Կատեգորիա:1141 թվականին հիմնադրված բնակավայրեր
Կատեգորիա:Չեխիայի քաղաքներ
Գազիօսմանփաշա

**Գազիօսմանփաշա** (), շրջան Ստամբուլի մարզի եվրոպական հատվածում։ Մտնում է Ստամբուլ քաղաքի կազմում։

## Պատմություն
Շրջանի բնակեցումը սկսվել է միայն 1952 թվականին, երբ այստեղ սկսեցին բնակվել ներգաղթյալներ Բալկաններից։ 1963 թվականին բնակչությունը այնքան խիտ է եղել, որ տարածքը դարձել է որպես առանձին շրջան, որն անվանվել է ի պատիվ գեներալ Օսման Նուրի փաշայի։

## Արտաքին հղումներ
* Շրջանի ղեկավարի պաշտոնական կայք էջ
* Մունիցիպալիտետի պաշտոնական կայք էջ

Կատեգորիա:Ստամբուլի մարզի բնակավայրեր
Կատեգորիա:Թուրքիայի քաղաքներ
Վահուր Աֆանասև

**Վահուր Աֆանասև** (, ), էստոնացի բանաստեղծ, կինոռեժիսոր, երաժիշտ։ Noorte Autorite Koondis-ի (Երիտասարդ հեղինակների ակումբ) և Էստոնիայի գրողների միության անդամ (2006):

Ստեղծագործական կյանքը սկսել է քնարական բանաստեղծություններով 1998 թվականին «Vikerkaar» գրական ամսագրում։ 2000 թվականին հրատարակել է բանաստեղծությունների առաջին ժողովածուն, իսկ երկու տարի անց՝ պատմվածքների ժողովածուն։

2002 թվականին ավարտել է Տարտուի համալսարանը։ 2005-2010 թվականներին ապրել է Բրյուսելում։

Նրա ստեղծագործությունները տպագրվել են Ռումինիայի, Հունգարիայի, Ֆինլանդիայի և մի շարք այլ երկրների հատընտիր ժողովածուներում։

2011 թվականին այցելել է Հայաստան, մասնակցել ՀՀ մշակույթի նախարարության կազմակերպած «Գրական տապան» միջոցառմանը։

## Վահուր Աֆանասևը հայերեն
* Հայկական հոկուներ։ Հայաստանը գրականություն է հյուրընկալում (Գրական տապան 2011), Ե., Վերնատուն, ԱՕԿՍ, էջ 41-43։ Անգլերենից թարգմ.՝ Սիրանուշ Եսայան։

## Մատենագիտություն
* *Kandiline maailm*. Tartu: Irboska Teataja Kirjastus 2000. 78 S.
* *Kanepi kirik. Juturaamat*. Tartu-Rakvere: Irboska Teataja Kirjastus 2002. 96 S.
* *Kaantega viin*. Irboska: Irboska Teataja 2004. 80 S.
* *Kastraat Ontariost*. s.l.: Irboska Teataja Kirjastus 2005. 160 S.
* *Katedraal Emajões*. Tartu/Brüssel: ID Salong 2006. 72 S. + CD.
* *Kaadrid otsustavat*. Tartu: Irboska Teataja 2007. 240 S.
* *Kosmos*. Tallinn: Jutulind 2008. 137 S.
* *Minu Brüssel*. Tartu: Petrone Print 2011. 253 S. 
* *Eesti vaarao*. Saarde-Pärnu: Ji 2013. 146 S. 
* *Kuidas peab elama*. s.l.: Näo Kirik 2014. 77 S.
* *Tünsamäe tigu*. Tartu: NAK 2015. 108 S.

## Ծանոթագրություններ

Կատեգորիա:Բանաստեղծներ այբբենական կարգով
Կատեգորիա:Էստոնացի բանաստեղծներ
Կատեգորիա:Էստոնացի երաժիշտներ
Կատեգորիա:Էստոնացի ռեժիսորներ
Կատեգորիա:Տարտուի համալսարանի շրջանավարտներ
Վիկտորաս Պրանցկետիս

**Վիկտորաս Պրանցկետիս** (, ), լիտվացի գյուղատնտես, կենսաբժշկական գիտությունների դոկտոր և պրոֆեսոր, Ալեքսանդրաս Ստուլգինսկիսի համալսարանի գյուղատնտեսության ֆակուլտետի դեկան։

Հայտնի է նաև որպես հասարակական և քաղաքական գործիչ։ 2016 թվականից զբաղեցնում է Լիտվայի Հանրապետության սեյմատի նախագահի պաշտոնը։

## Կենսագրություն
Վիկտորաս Պրանցկետիսը ծնվել է 1958 թվականի հուլիսի 26-ին Լիտվայի Ռուտյալյայ գյուղում։

1965 թվականից սովորել է Տիտուվենայի ավագ դպրոցում, 1973 թվականին՝ տեղի սովխոզ-տեխնիկումում։  Որպես գյուղատնտես 1976-1977 թվականներին Տիտուվենայի սովխոզում աշխատել է որպես այգեգործ։

1977-1982 թվականներին սովորել է Լիտվայի գյուղատնտեսական ակադեմիայում, որն ավարտելուց հետո ստացել է գյուղատնտեսի որակավորում։ 1984-1986 թվականներին ծառայել է խորհրդային կարմիր բանակում։

Ծառայությունից հետո աշխատել է որպես գյուղատնտեսության ակադեմիայի ասիստենտ։ 1998 թվականին ստացել է կենսաբժշկական գիտությունների դոկտորի կոչում։ 2006-2008 թվականներին եղել է այգեպտղաբուծության բաժնի վարիչ։

1999 թվականից զբաղվել է հողագործությամբ, հիմնականում՝ այգեգործությամբ։ 2016 թվականին ստանձնել է Լիտվայի Հանրապետության խորհրդարանի նախագահի պաշտոնը։ Վերապատրաստվել է Ամերիկայի Միացյալ Նահանգների, Շվեդիայի, Լեհաստանի, Գերմանիայի և Նիդերլանդների տարբեր համալսարաններում, հետազոտական հաստատություններում և ընկերություններում։

Հեղինակել է բազմաժանր գիտական գրքեր, դասագրքեր և հոդվածներ։ 1983 թվականին ամուսնացել է դոցենտ, կենսաբժշկական գիտությունների դոկտոր Իռենա Պրանցկետենեի հետ։ Իրենց համատեղ կյանքի ընթացքում ունեն երեք երեխա՝ Վայդոտասը, Վիկտորիան և Մոնիկան։

Լիտվերենից բացի տիրապետում է նաև ռուսերեն, անգլերեն, լեհերեն և գերմաներեն լեզուներին։

## Ծանոթագրություններ

Կատեգորիա:Լիտվայի քաղաքական գործիչներ
Կատեգորիա:Լիտվացի գյուղատնտեսներ
ՆյուՅորքեր (ապրանքանիշ)

**ՆյուՅորքեր** (), իրավաբանական անվանումը՝ *NewYorker Group Services International GmbH & Co.KG*, գերմանական հագուստի վաճառասրահների ցանց, գլխավոր գրասենյակը գտնվում է Գերմանիայի Բրաունշվայգ քաղաքում։ Հագուստի տեսականին հիմնականում 12-39 տարեկան անձանց համար է։

## Նկարագիրը
1971թ․ ՆյուՅորքերի առաջին վաճառասրահը բացվել է Ֆլենսբուրգում։ 2006թ․ դեկտեմբերին ընկերությունը գրանցել է 1 միլիարդի վաճառք։ 2015թ․ մարտից ընկերությունն ունեցել է 1000 մասնաճյուղ՝ 39 երկրում՝ Հայաստան, Ադրբեջան, Ավստրիա, Բելգիա, Բոսնիա և Հերցեգովինա, Բուլղարիա, Խորվաթիա, Չեխիա, Դանիա, Էստոնիա, Ֆինլանդիա, Ֆրանսիա, Վրաստան, Գերմանիա, Հունգարիա, Իտալիա, Ղազախստան, Լատվիա, Լիտվա, Մակեդոնիայի Հանրապետություն, Լյուքսեմբուրգ, Մոնտենեգրո, Մարոկկո, Նիդերլանդներ, Նորվեգիա, Լեհաստան, Պորտուգալիա, Կատար, Ռումինիա, Ռուսաստան, Սաուդյան Արաբիա, Սերբիա, Սլովակիա, Սլովենիա, Իսպանիա, Շվեդիա, Շվեյցարիա, Ուկրաինա և Արաբական Միացյալ Էմիրություններ։ 2012թ․ մարտին Օլլի Մերսը դարձել է ՆյուՅորքերի տղամարդկանց բաժնի գարուն-ամառ հավաքածուն գովազդողը և հաճախորդները կարողացել են անել նկարներ Մերսի գովազդային վահանակների մոտ։
Ընկերությունն ունի շուրջ 16,000 աշխատակից։

[մինի|ՆյուՅորքերի վաճառասրահը [Գերմանիայի Բրաունշվայգ քաղաքում]]

## Վաճառասրահներ
### Եվրոպա

### Ասիա և Աֆրիկա

## Ծանոթագրություններ

## Արտաքին հղումներ
* Official Site
Կոնստանտին Հոլթհոեր

**Կոնստանտին Հոլթհոեր** (, ), ռուս գեներալ, Առաջին համաշխարհային պատերազմի հերոս։

## Կենսագրություն
Կոնստանտին Հոլթհոերը ծնվել է 1865 թվականին Սանկտ Պետերբուրգում, գեներալ-լեյտենանտ Ալեքսանդր Ֆյոդրովիչի և Վերա Գավրիլովնա Հոլթհոերի ընտանիքում։ Եղել է Սանկտ-Պետերբուրգի նահանգի ուղղափառ ազնվականներից։ 1882 թվականի սեպտեմբերի 1-ից անցել է ծառայության։ Ավարտել է Պաժերի կորպուսը (1884), որպես պրապորշչիկ ծառայել Պրեօբրաժենսկի գնդի լեյբ-գվարդիայում։

Եղել է Պրեօբրաժենսկի գնդի վաշտի և գումարտակի, այնուհետև` 4-րդ հրաձգային գումարտակի (1906-1910) և 92-րդ Պեչորյան հետևակային գնդի հրամանատար (08.06.1909-28.06.1910): Հետագայում եղել է 4-րդ հրաձգային Կայսերական ազգանվան գնդի (1910-22.04.1915) և 1-ին բրիգադայի 1-ին գվարդիական հետևակային դիվիզիայի  (22.04.1915-10.07.1916) հրամանատար։ Հայտնի է նաև, որ նա եղել է 2-րդ գվարդիական հետևակային դիվիզիայի  (1916- 9.04.1917) հրամանատար։ Առաջին համաշխարհային պատերազմի մարտական գործողություններում աչքի ընկնելու համար պարգևատրվել է Գեորգիևյան զենքով և Սուրբ Գեորգիի 4-րդ աստիճանի շքանշանով 1914 թվականի սեպտեմբերի 27-ին Օպատովի տակ մղվող մարտերում գնդի գործողությունները գերազանց ղեկավարելու, իր գնդով թշնամու մարտական դիրքերը գրոհելու և հարևան զորամասերին թշնամու զորքերի շրջափակման օղակը ճեղքելու աջակցման համար։

1918 թվականին եղել է Պետրոգրադի հակասովետական ընդհատակյա կազմակերպության անդամ, մասնակցել Սպիտակ շարժմանը։ Քաղաքացիական պատերազմից հետո արտագաղթել է Ֆինլանդիա։ Աշխատել է գործարանային բանվոր։

Մահացել է 1933 թվականի մարտի 30-ին Հելսինկիում։ Թաղված է Լապնլախտի շրջանի ուղղափառ գերեզմանատանը։

## Կոչումներ
* Պոդպորուչիկ (14.08.1884)
* Պորուչիկ (14.08.1888)
* Շտաբս-կապիտան (գերազանցության համար, 06.12.1895)
* Կապիտան (գերազանցության համար, 06.05.1900)
* Արքայահամհարզ (1904)
* Գնդապետ (06.12.1904)
* Գեներալ-մայոր (28.06.1910)
* Նորին Մեծության շքախմբի գեներալ-մայոր (1912)

## Ընտանիք
Ամուսնացել է իր խնամակալ Զինաիդա Յակովլևնա Լիխաչյովայի դստեր և Պ. Ն. Յակոբի քենու` Զ. Դ. Կրոնբերգի հետ։ 1907 թվականի նոյեմբերի 1-ի դրությամբ ունեցել է երկու երեխա։ 
* Որդին` Ալեքսանդր Կոնստանտինովիչ (12.08.1901- 3.05.1956, Հելսինկի) 
** Թոռը` Ռոստիսլավ Ալեքսանդրովիչ  (29.07.1937, Հելսինկի- 28.04.1997, Հելսինկի), ֆիննական եգիպտոլոգ

## Պարգևներ
* Սուրբ Ստանիսլավի 2-րդ աստիճանի շքանշան (1905)
* Սուրբ Աննայի 2-րդ աստիճանի շքանշան (1906)
* Սուրբ Վլադիմիրի 3-րդ աստիճանի շքանշան (1913)
* Գեորգիևյան զենք (ВП 03.01.1915)
* Սուրբ Գեորգիի 4-րդ աստիճանի շքանշան (30.01.1915)

## Ծանոթագրություններ

## Արտաքին հղումներ
* Биография на сайте «Русская императорская армия» 
* Erik-Amburger-Datenbank

Կատեգորիա:Առաջին համաշխարհային պատերազմի մասնակիցներ
Կատեգորիա:Ռուս գեներալներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Սերժ վան Դայնհովեն

**Սերժ վան Դայնհովեն** (, ), հոլանդացի բանաստեղծ, լրագրող, կինոքննադատ, պատմաբան։

Լրագրողական գործունեության ընթացում աշխատել է թեժ կետերում։ Ապրում և աշխատում է Բրյուսելում և Կաննում՝ «International Feature Agency»-ում և «Cinema Redux» ընկերությունում։ Եղել է «Գրական ճեպընթաց 2000» ծրագրի մասնակիցներից։ 2012 թվականի գարնանը որպես գրող մասնակցել է «Երևանը 2012 թվականին գրքի համաշխարհային մայրաքաղաք» նախագծի բացմանը։ Նույն թվականի ապրիլի 24-ին՝ Եղեռնի զոհերի հիշատակի օրը, իր «Պոետները չեն պարում» նվագախմբի և «Նաիրի» համույթի հետ ներկայացրել է «Քաոսից դեպի հույս» խորագրով համերգային ծրագիրը։ Մասնակցել  է նաև ՀՀ մշակույթի նախարարության կազմակերպած «Գրական տապան» (2012) միջոցառմանը։

## Սերժ վան Դայնհովենը հայերեն
* «Իմ այցելությունները Հայաստան...»; Ինքնադիմանկար առանց Ես-ի; Ընդօրինակող; Տունը պահպանվում է; Հոկտեմբերյան անքնություն; Զսպվել են կարգախոսները; Ուրացի՛ր ճռճռան ֆրազները։ Հայաստանը գրականություն է հյուրընկալում (Գրական տապան 2012), Ե., Վերնատուն, ԱՕԿՍ, էջ 221-239։ Անգլերենից թարգմ.՝ Տաթևիկ Սարգսյանը։

## Մատենագիտություն
* *Cascade, ou L'eau qui tombe infiniment* (1988, Witsiers)
* *Haile Selassie* (1993, Jan Mets)
* *Het paleis van de slaap* (1993, Prometheus)
* *De overkant en het geluk* (1995, Prometheus)
* *Dichters dansen niet* (1995, Prometheus)
* *Copycat* (1996, Prometheus)
* *Eindhalte Fantoomstad* (1997, Prometheus)
* *Obiit in orbit* (1998, De Bezige Bij)
* *Wij noemen het rozen* (1999, Podium)
* *Liederen van Vranje* (2000, TeleX Theatre Press)
* *Oorlogsfotografen* (2002, Ludion Beaux Arts)
* *Bloedtest* (2003, De Bezige Bij)
* *Ossensia Brabantse gezangen* (2004, Museum Jan Cunen)
* *Klipdrift* (2007, Nieuw Amsterdam)
* *De zomer die nog komen moest* (2007, Nieuw Amsterdam)
* *Abgesang. Seigneur de Seingalt's Todes-Fuege* (2009, Farnbluete Verein Wien)
* *Exodus* (2010, Zinnenbeelden Viermomenten & L.J.A.D. Creyghton)
* *Bitterzoet; een lyrische hommage aan Serge Gainsbourg* (2011, Nieuw Amsterdam)
* *Wat ik zie kan ik niet zijn* (2011, Pels & Kemper)
* *Phil Bloom; leven en werk* (2011, Phil Bloom)
* *Avans200 Le Grand Tour 1812 - 2012* (2012, Avans Hogeschool red., jubileumboek met bijdragen van Ronald Giphart, Edwin Jacobs, Paul Ruepp etc.; vormgeving: Attak Powergestaltung) 
* *Vuurproef - Dichters dansen niet* (2014, Nieuw Amsterdam)
* *Hadden we maar dezelfde taal gesproken* (2016, Rubinstein), boekwerk over WOI, gemaakt samen met fotograaf L.J.A.D. Creyhton

## Ծանոթագրություններ

Կատեգորիա:Հոլանդացի բանաստեղծներ
Կատեգորիա:Հոլանդացի գրողներ
Կատեգորիա:Հոլանդացի դերասաններ
Կատեգորիա:Հոլանդացի լրագրողներ
Կատեգորիա:Հոլանդացի պատմաբաններ
Կեպա Արիսաբալագա

**Կեպա Արիսաբալագա Ռևոուելտա** (, ), իսպանացի ֆուտբոլիստ։ Հանդես է գալիս Չելսի ակումբում որպես դարպասապահ։ Մինչև 19 տարեկան երիտասարդների Եվրոպայի չեմպիոն։

## Ակումբային կարիերա
Կեպան ֆուտբոլով զբաղվել է 2004 թվականից մինչև 2011 թվականը «Աթլետիկ Բիլբաո» ակադեմիայում։ Նա խաղացել է թիմի պատանեկան, կադետական և երիտասարդական հավաքականներում։

## Կարիերան ազգային հավաքականում
2012 թվականին Իսպանիայի մինչև 19 տարեկանների պատանեկան հավաքականում Կեպան դարձել է Եվրոպայի առաջնության չեմպիոն։ Կեպան մասնակցել է առաջնության բոլոր խաղերին։ Հուլիսի 12-ին, Ֆրանսիայի հավաքականի դեմ խաղում Կեպան «հերոսացել». նա իրեն հիանալի է դրսևորել հետխաղյա 11 մետրանոց հարվածաշարում։ Առաջնության եզրափակչում՝ Հունաստանի ընտրանու դեմ խաղում, Կեպան իր դարպասը անառիկ է պահել՝ օգնելով թիմին հաղթել առաջնությունում։

## Ձեռքբերումներ
* Եվրոպայի մինչև 19 տարեկանների առաջնության **հաղթող** (1)՝ 2012

## Ծանոթագրություններ

## Արտաքին հղումներ
* Профиль на официальном сайте «Атлетика» 
* 

Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Պրեմիեր Լիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Բասկոնիայի ֆուտբոլիստներ
Կատեգորիա:Աթլետիկ Բիլբաոյի ֆուտբոլիստներ
Տիտուվենայ

**Տիտուվենայ** (, մինչև 1917 թվականը՝ **Ցիտովանի**), քաղաք Լիտվայի Հանրապետության կենտրոնական հատվածում՝ Կելմե քաղաքից 17 կմ դեպի արևելք։

Բնակավայրի մասին առաջին հիշատակումը թվագրվում է 15-րդ դարին։ 1956 թվականին ստացել է քաղաքի կարգավիճակ։ Գտնվում է ծովի մակարդակից 130 մետր բարձրության վրա։

## Բնակչություն
Ըստ 2010 թվականի մարդահամարի տվյալների՝ Տիտուվենայի բնակչությունը կազմում է 2614 մարդ։ 1970 թվականից մինչ օրս բնակչության դինամիկ աճ չի գրանցվել։

Ստորև ներկայացված է քաղաքի բնակչությունը տարբեր թվականներին։

## Պատկերասրահ

Tytuvenu Dievo Motinos ikonos Kazanskaja cerkve 2013.jpg|Կազանական եկեղեցի
Tytuvenai elderate.JPG|Կառավարության շենք
Tytuvenai gimnazija.JPG|Տիտուվենայի գիմնազիա
Tytuvenai church.JPG|Սուրբ Մարիամ Աստվածածին եկեղեցի
2011 04 23Tytuvėnai36.JPG|Քրիստոնեական վանք
Tytuvėnaivienuolynas3.JPG|Վանքի պատկերասրահ
TytuvėnaiBibliothek2014074.JPG|Քաղաքային գրադարան


## Արտաքին հղումներ
* Տիտուվենայ՝ Լիտվայի քաղաքները 
* Տիտուվենայի տարածաշրջանային պարկ

Կատեգորիա:1500 թվականին հիմնադրված բնակավայրեր
Կատեգորիա:Լիտվայի քաղաքներ
Թերներ շրջան (այլ կիրառումներ)

**Թերներ շրջան**, կարող է վերաբերել՝
* Թերներ շրջան - ԱՄՆ Հարավային Դակոտա նահանգի 66 վարչական միավորներից մեկը
* Թերներ շրջան - ԱՄՆ Ջորջիա նահանգի 159 վարչական միավորներից մեկը
Թերսական (այլ կիրառումներ)

**Թերսական**, կարող է վերաբերել՝
* Թերսական - կիրճ պատմական Փոքր Հայքում, Ամասիա քաղաքի մոտակայքում
* Թերսական - հովիտ պատմական Փոքր Հայքում, Խոտրջուր գետի ավազանում
Թեփելուղ (այլ կիրառումներ)

**Թեփելուղ**, կարող է վերաբերել՝
* Թեփելուղ - գյուղ Օսմանյան կայսրությունում, Տրապիզոնի վիլայեթի Ֆաթսայի գավառում
* Թեփելուղ - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում
Թեքեյան մշակութային միություն (այլ կիրառումներ)

**Թեքեյան մշակութային միություն**, կարող է վերաբերել՝
* Թեքեյան մշակութային միություն - Թեքեյան մշակութային միության (ԹՄՄ) մասնաճյուղ ԱՄՆ-ում
* Թեքեյան մշակութային միություն - Թեքեյան մշակութային միության (ԹՄՄ) մասնաճյուղ Արգենտինայում
* Թեքեյան մշակութային միություն - Թեքեյան մշակութային միության (ԹՄՄ) մասնաճյուղ Ավստրալիայում
* Թեքեյան մշակութային միություն - Թեքեյան մշակութային միության (ԹՄՄ) մասնաճյուղ Կանադայում
* Թեքեյան մշակութային միություն - Թեքեյան մշակութային միության (ԹՄՄ) մասնաճյուղ Լիբանանում
Թթենի (այլ կիրառումներ)

**Թթենի**, կարող է վերաբերել՝
* Թթենի - թթազգիների (*Moraceae*) ընտանիքի տերևաթափ ծառերի կամ թփերի ցեղ
* Թթենի - Զորայր Խալափյանի պատմվածքներից, որի հիման վրա 1979 թ. Հայֆիլմ կինոստուդիայում նկարահանվել է համանուն ֆիլմը
* Թթենի - 1979 թվականին նկարահանված հայկական ֆիլմ
Թթուջուրի պատմության և մշակույթի անշարժ հուշարձանների ցանկ (այլ կիրառումներ)

**Թթուջուրի պատմության և մշակույթի անշարժ հուշարձանների ցանկ**, կարող է վերաբերել՝
* Թթուջուրի պատմության և մշակույթի անշարժ հուշարձանների ցանկ - Արագածոտնի մարզի Թթուջուր գյուղի պատմության և մշակույթի հուշարձանների ցանկը
* Թթուջուրի պատմության և մշակույթի անշարժ հուշարձանների ցանկ - Գեղարքունիքի մարզի Թթուջուր գյուղի պատմության և մշակույթի հուշարձանների ցանկը
Վիկտոր Սապարին

**Վիկտոր Սապարին** (, ), ռուս խորհրդային արձակագիր-ֆանտաստ, լրագրող, խմբագիր։ ԽՍՀՄ գրողների միության անդամ։

## Կենսագրություն
Ծնվել է 1905 թվականին Մոսկվայում, լրագրողի ընտանիքում։ Սովորել է Մոսկվայի Մ. Լոմոնոսովի անվան մեխանիկա-էլեկտրատեխնիկական ինստիտուտում։ 1926 թվականից թղթակցություններով, ակնարկներով, ֆելիետոններով, գիտահանրամատչելի հոդվածներով աշխատակցել է պարբերական մամուլին։

Մասնակցել է Երկրորդ համաշխարհային պատերազմին, որի ավարտից հետո աշխատել է տպագրության ոլորտում։ 1949 թվականից գլխավորել է գիտահանրամատչելի «Վոկրուգ սվետա» ամսագրին և քսան տարի եղել է այդ ամսագրի գլխավոր խմբագիրը։

Մահացել է 1970 թվականի օգոստոսին Մոսկվայում։

## Ստեղծագործությունը
Վիկտոր Սապարինն ստեղծագործել է հիմնականում գիտական ֆանտաստիկայի ժանրում։ Նա այս ժանրում առաջին անգամ 1946 թվականին հրատարակել է «Ուլտրաաչք» պատմվածքը։ 1949 թվականին լույս է տեսնում նրա առաջին գիրքը՝ «Ինժեներ Բոբրովի անհետացումը» և «Անհավատալի ճանապարհորդությունը»։ 1950 թվականին լույս է տեսնում նրա «Նոր մոլորակ» պատմվածքների ժողովածուն։

## Վիկտոր Սապարինը հայերեն
* Տանտալուսի դատավարությունը (գիտաֆանտաստիկ պատմվածքներ), Ե., Հայպետհրատ, 1964, 260 էջ։ Ռուսերենից թարգմ.՝ Վ. Վասիլյան։ Բովանդակությունը՝ Տանտալուսի դատավարությունը; Վերջին սավառնորդը; Չնախատեսված փորձարկում; Տիեզերքի աշղեկը; Կլորագլուխների վերադարձը; Լոոյի անհայտանալը; Արկածների փոշին; Առաջին հերթապահություն։

## Ծանոթագրություններ

Կատեգորիա:Երկրորդ համաշխարհային պատերազմի մասնակիցներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային լրագրողներ
Կատեգորիա:Ռուս արձակագիրներ
Կատեգորիա:Ռուս լրագրողներ
Կատեգորիա:Ռուս խմբագիրներ
Թիլեկ (այլ կիրառումներ)

**Թիլեկ**, կարող է վերաբերել՝
* Թիլեկ - գյուղ Արևմտյան Հայաստանում, Խարբերդի վիլայեթի Դերսիմի գավառում
* Թիլեկ - գյուղ Արևմտյան Հայաստանում, Էրզրումի վիլայեթի Երզնկայի գավառում
Որովհետև ես այդպես եմ ուզում

**«Որովհետև ես այդպես եմ ուզում»** (), ամերիկյան ռոմանտիկ կատակերգություն, 2007 թվական, ռեժիսոր Մայքլ Լեման։

## Պատմություն
Ֆիլմը պատմում է հզոր կնոջ մասին, ով ամեն կերպ փորձում է դասավորել իր երեք աղջիկների անձնական կյանքը, ովքեր բաժանվել են իրենց ընկերներից։

## Դերերում

## Քննադատություն
Ֆիլմը հիմնականում բացասական գնահատականների արժանացավ, նրա վարկանիշը Rotten Tomatoes կայքում կազմել է 5%, արդյունքում այդ կայքի տվյալների համաձայն ֆիլմն արժանացել է Moldy Томатный Award մրցանակին, դառնալով ամենավատ ֆիլմը։ Ուիլյամ Բուտը Վաշինգտոն Փոստից նույնպես ֆիլմը անվանվել է 2007 թվականի ամենավատ պատկերը։ Դայան Կիտոնը իր դերի համար առաջադրվել էր «Ոսկե ազնվամորի» մրցանակի որպես վատագույն դերասանուհի։

Ջեյմս Բերարդինելլին ReelViews-ից ֆիլմը անվանել է « B պլանի պատվիրված ռոմանտիկ կատակերգություն»։ Սակայն նման բնութագիրը դատավճիռ չէ ֆիլմի համար, եթե սցենարում առկա է մինիմալ ինտելեկտ, իսկ դերակատարները համապատասխանում են իրենց կերպարներին։ Նրա կարծիքով «Որովհետև ես այդպես եմ ուզում» ֆիլմը օժտված է հենց այդպիսի հաջողված համադրությամբ։

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2007 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր մայր-դուստր հարաբերությունների մասին
Կատեգորիա:Ֆիլմեր հարսանիքի մասին
Թիվի (այլ կիրառումներ)

**Թիվի**, կարող է վերաբերել՝
* Թիվի - գյուղ Վրաստանի Կախեթի մարզում՝ Ղվարելի շրջանում
* Թիվի - գետակ Արաքսի ավազանում՝ նրա ձախակողմյան վտակ Գիլան գետի օժանդակը
Թիքմա (այլ կիրառումներ)

**Թիքմա**, կարող է վերաբերել՝
* Թիքմա - լեռ Հայկական լեռնաշխարհում, Մակու քաղաքից 6-7 կմ հարավ, Թիքմա գյուղի արևելյան կողմում
* Թիքմա - լեռնագագաթ Հայկական լեռնաշխարհում, Բյուրակն֊Մնձուրյան լեռնաշղթայում
Թիֆենբախ (այլ կիրառումներ)

**Թիֆենբախ**, կարող է վերաբերել՝
* Թիֆենբախ - կոմունա Գերմանիայում, Բավարիա համայնքում, գտնվում է Լանդսհուտ շրջանում
* Թիֆենբախ - կոմունա Գերմանիայի Բավարիա երկրամասում, ենթարկվում է Ստորին Բավարիա ադմինիստրատիվ կենտրոնին
* Թիֆենբախ - կոմունա Գերմանիայում, Բավարիա երկրամասում, գտնվում է Վերին Պֆալց վարչական շրջանի ենթակայության ներքո
Հոգիներ ուտողը (ֆիլմ)

**«Հոգիներ ուտողը»** () — ամերիկյան սարսափ ֆիլմ, նկարահանված 2005 թվականին։

## Սյուժե
Ջեյք Գրեյը (Ջենսեն Էքլզ)` երիտասարդ տղա է, ով սպանությունների և սեփական անձին վնաս հասցնելու վերաբերյալ տարօրինակ տեսիլքներ է ունենում։
Կոնդրադը (Տիչ Գրանդ) և Դակոտան (Դոմինիկ Սուեյն)` նրա ընկերները, Ջեյքին «Կապող արահետ» () կոչվող մի խաղի մեջ են մտցնում։ Նրա երկու ընկերներն էլ մահանում են, սպանելով մնացածին և ինքնասպանություն գործելով։

Մերիսոլի (Շեննին Սոսսամոն)` նրա նոր ընկերուհու շնորհիվ, ով ակնաբուժությամբ է զբաղվում, Ջեյքը հանդիպում է Իվան Ռիսսին (Ուիլյամ Սեդլեր)։ Վերջինս պատմում է, որ իր կինը` Աննա Կիլտոնը, այդ ժամանակ հղի էր իրենց երեխայով, մի աղանդի է միանում, որտեղ սատանային զոհ էին մատուցում։ Այդ ժամանակ Ռիսսան գտել է այդ աղանդը և պարզել է, որ իրականում Աննան սատանային զոհ չէր մատուցվել։ Նա ծննդաբերել է, և նրա երեխան առևանգվել է մահկանացուների կողմից և մեծացել է որպես սովորական մարդ։ Ռիսսան համոզված է, որ «Կապող արահետ»-ը ստեղծվել է այն բանի համար, որ նրանք գտնեն այդ երեխային, իսկ Աննան իրական Սատանան է հանդիսանում։

Ցանկանալով իմանալ թե ինչ է տեղի ունեցել, Ջեյքը իմանում է, որ «Կապող արահետ»-ը կառավարում է Էյդեն Կատեր (Մարտին Կամմինս) անունով մի մարդ իր ծառայողների հետ, որոնց մարմնում դեմոններ կան։ Նրանք օգտագործում են նրան մի կոնկրետ մարդու գտնելու համար։ Վերջի ի վերջո «Կապող արահետ»-ի բոլոր անդամները մահանում են տարբեր ձևերով ինքնասպանություն գործելու պատճառով։

Արդյունքում Ջեյքը հանդիպում է իր կենսաբանական մորը, ով սպանել է նրա խորթ ծնողներին այն նույն տեղում, որտեղ իրենք բաժանվել էին։ Նա իմանում է, որ Մերիսոլը նույն Աննան է, այսինքն Սատանան։ Այն բանից հետո երբ Ջեյքը ցանկանում էր սպանել նրան, Ջեյքին տեսիլք է գալիս այն մասին, թե ինչպես է ինքը ծնվել։ Նա արթնանում է հաջորդ օրը, ամբողջությամբ արյան մեջ թաթախված, նրան ձերբակալում են սեփական ծնողների դաժան սպանության համար։

## Դերերում

## Արտաքին հղումներ
*  
* 

Կատեգորիա:2000-ականների անգլերեն ֆիլմեր
Կատեգորիա:2005 ֆիլմեր
Կատեգորիա:Ամերիկյան սարսափ ֆիլմեր
Թղթե քաղաքներ (այլ կիրառումներ)

**Թղթե քաղաքներ**, կարող է վերաբերել՝
* Թղթե քաղաքներ - ամերիկացի գրող Ջոն Գրինի վեպը
* Թղթե քաղաքներ - ամերիկյան ֆիլմ Ջեյք Շրեյերի կողմից՝ 2015 թվականին
Թշվառները (այլ կիրառումներ)

**Թշվառները**, կարող է վերաբերել՝
* Թշվառները - կյանքի պրոբլեմների ընդգրկումով և սոցիալական քննադատության թափով Վիկտոր Հյուգոյի ամենանշանակալից վեպ-էպոպեան, որտեղ տրված է ժողովրդի կյանքի ընդարձակ պատկերը
* Թշվառները - իսպանալեզու հեռուստանովել է, նկարահանված Տելեմունդո հեռուստաընկերության կողմից 2014 թվականին
* Թշվառները - ռեժիսոր Թոմ Հուփերի ֆիլմերից, նկարահանվել է 2012 թվականին
Թոդ շրջան (այլ կիրառումներ)

**Թոդ շրջան**, կարող է վերաբերել՝
* Թոդ շրջան - ԱՄՆ Կենտուկի նահանգի 105 վարչական միավորներից մեկը
* Թոդ շրջան - ԱՄՆ Հարավային Դակոտա նահանգի 66 վարչական միավորներից մեկը
* Թոդ շրջան - ԱՄՆ Մինեսոտա նահանգի 87 վարչական միավորներից մեկը
Թոխլան (այլ կիրառումներ)

**Թոխլան**, կարող է վերաբերել՝
* Թոխլան - գյուղ Արևմտյան Հայաստանում, Էրզրումի վիլայեթի Դերջանի գավառակում
* Թոխլան - գյուղ Արևմտյան Հայաստանում, Վանի վիլայեթի Վանի գավառում
Թոմ (այլ կիրառումներ)

**Թոմ**, կարող է վերաբերել՝
* Թոմ - գյուղ Արևմտյան Հայաստանում, Էրզրումի վիլայեթի Էրզրումի գավառում
* Թոմ - հունական ծագումով Թոմաս անվան կարճ ձև
Թոմաս շրջան (այլ կիրառումներ)

**Թոմաս շրջան**, կարող է վերաբերել՝
* Թոմաս շրջան - ԱՄՆ Կանզաս նահանգի 105 վարչական միավորներից մեկը
* Թոմաս շրջան - ԱՄՆ Նեբրասկա նահանգի 93 վարչական միավորներից մեկը
* Թոմաս շրջան - ԱՄՆ Ջորջիա նահանգի 159 վարչական միավորներից մեկը
Թոռնիկ (այլ կիրառումներ)

**Թոռնիկ**, կարող է վերաբերել՝
* Թոռնիկ - գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում
* Թոռնիկ - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում
* Թոռնիկ - հայկական արական անուն
Թոր (այլ կիրառումներ)

**Թոր**, կարող է վերաբերել՝
* Թոր - սկանդինավյան դիցաբանության մեջ որոտի, կայծակի, փոթորիկների, կաղնու ծառի, հզորության, մարդկության պաշտպանության, ինչպես նաև պտղաբերություն և հիվանդների ապաքինման աստվածը
* Թոր - ամերիկյան *[[Marvel Comics]]* ընկերության կողմից ստեղծված սուպերհերոս
* Թոր - պատմական նահանգ Վրաստանի կենտրոնական հատվածում
Թորոս Ռոսլին (այլ կիրառումներ)

**Թորոս Ռոսլին**, կարող է վերաբերել՝
* Թորոս Ռոսլին - 13-րդ դարի 2-րդ կեսի հայ կիլիկյան դպրոցի մանրանկարիչ և գրիչ
* Թորոս Ռոսլին - ֆրանսահայ նկարիչների միություն
Թխկուտ (այլ կիրառումներ)

**Թխկուտ**, կարող է վերաբերել՝
* Թխկուտ - գյուղ Հայաստանի Սյունիքի մարզում, Մեղրի գետի միջին հոսանքի ձախ ափին
* Թխկուտ - ձմեռանոց Իջևանի շրջանում
Թութ (այլ կիրառումներ)

**Թութ**, կարող է վերաբերել՝
* Թութ - գյուղ Արևմտյան Հայաստանում, Կիլիկիայի Ուրֆայի նահանգում
* Թութ - գյուղ Արևմտյան Հայաստանում, Խարբերդի վիլայեթի Բեհսենի գավառակում
Թութակ (այլ կիրառումներ)

**Թութակ**, կարող է վերաբերել՝
* Թութակներ, թռչունների ընտանիքին պատկանող կենդանիներ
* Թութակներ, թռչունների կարգ
* Թութակ, հայկական իգական անուն
* Թութակ, փողային երաժշտական գործիք
Թուխ (այլ կիրառումներ)

**Թուխ**, կարող է վերաբերել՝
* Թուխ - գյուղ Արևմտյան Հայաստանում, Բիթլիսի վիլայեթի Բիթլիսի գավառում
* Թուխ - գյուղ Արևմտյան Հայաստանում, Խարբերդի վիլայեթի Խոզաթի գավառակում
Թուխմանուկ (այլ կիրառումներ)

**Թուխմանուկ**, կարող է վերաբերել՝
* Թուխմանուկ - հայկական արական անուն
* Թուխմանուկ - լեռնագագաթ Արագածոտնի մարզում, Ծաղկունյաց լեռնաշղթայի հյուսիսարևմտյան մասում
Թուրքմենստան (այլ կիրառումներ)

**Թուրքմենստան**, կարող է վերաբերել՝
* Թուրքմենստան - պետություն Ասիայում
* Թուրքմենստան - թուրքմենական պետական միջազգային հեռուստաընկերություն
Թռչնաքար (այլ կիրառումներ)

**Թռչնաքար**, կարող է վերաբերել՝
* Թռչնաքար - լեռ Գողթն գավառում
* Թռչնաքար - լեռ Շահապոնք գավառամասում
Թռչող ձուկ (այլ կիրառումներ)

**Թռչող ձուկ**, կարող է վերաբերել՝
* Թռչող ձուկ - համաստեղություն հարավային երկնքում
* Թռչող ձուկ - ճառագայթալողակ դասին պատկանող ձկներ
Թրիալեթ (այլ կիրառումներ)

**Թրիալեթ**, կարող է վերաբերել՝
* Թրիալեթ - քաղաքատիպ ավան Վրաստանում, Քվեմո Քարթլի երկրամասի Ծալկայի մունիցիպալիտետում
* Թրիալեթ - հնագիտական հուշարձանների խումբ Վրաստանում, նախկին Ծալկայի շրջանում
Թրինիտի շրջան (այլ կիրառումներ)

**Թրինիտի շրջան**, կարող է վերաբերել՝
* Թրինիտի շրջան - ԱՄՆ Կալիֆորնիա նահանգի 58 վարչական միավորներից մեկը
* Թրինիտի շրջան - ԱՄՆ Տեխաս նահանգի 254 վարչական միավորներից մեկը
Թրքաշեն (այլ կիրառումներ)

**Թրքաշեն**, կարող է վերաբերել՝
* Թրքաշեն - գյուղ Արևմտյան Հայաստանում, Վանի վիլայեթի Վանի գավառում
* Թրքաշեն - գյուղ Արևմտյան Հայաստանում, Վանի վիլայեթի Թիմարի գավառում
* Թրքաշեն - գյուղ Արևմտյան Հայաստանում, Վանի վիլայեթի Հայոց ձորի գավառում
Թուրինջ (այլ կիրառումներ)

**Թուրինջ**, կարող է վերաբերել՝
* Թուրինջ - մերձարևադարձային մշտադալար բույս
* Թուրինջ - հայ գուսան
Թև (այլ կիրառումներ)

**Թև**, կարող է վերաբերել՝
* Թև - գյուղ Արևմտյան Հայաստանում, Էրզրումի վիլայեթի Կիսկիմի գավառակում
* Թև - հայկական (միգուցե արական) անուն
Ագնես Սմեդլի

**Ագնես Սմեդլի** (, ), ամերիկյան լրագրող, արձակագիր։ Պայքարել է կնոջ իրավունքների և Հնդկաստանի ազատագրման համար։

## Կենսագրություն

Ծնվել է Միսսուրի նահանգի Օսգուդ գյուղում։ Հայրը ամերիկյան հնդկացի էր։ 1902 թվականին նրանց ընտանիքը տեղափոխվում է Կոլորադո նահանգի Տրինիդադ ածխահանքային քաղաքը։ 1903 թվականին հայրը լքում է ընտանիքը, և Ագնեսը ստիպված էր տնային ծառայության մտնել։ Սմեդլին չի ստացել կանոնավոր կրթություն և այդ բացը լրացնում էր ինքնակրթությամբ ու այցելելով դասախոսությունների, որը հնարավոր էր։ 1912 թվականին ամուսնանում է Էրնեստ Բրուդինի հետ։ 1913 թվականին ընդունվում է Սան Դիեգոյի ուսուցչական քոլեջ, որտեղից հեռացվում է 1916 թվականին։ Ընդունվում է Ամերիկայի սոցիալիստական կուսակցություն։ 1917 թվականին ամուսնալուծվում է և մեկնում է Նյու Յորք, որտեղ աշխատակցում է սոցիալիստական մամուլին։

Միանալով հնդկական խմբի՝ մասնակցում է հեղափոխական ազգային ազատագրական շարժումներին։ 1918 թվականի մարտի 18-ին ձերբակալվում է՝ Հնդկաստանում հակաբրիտանական շարժմանը օժանդակելու մեղադրանքով։ Բանտում անցկացրել է վեց ամիս. գործը չի հասել դատարան։ Ազատվելուց հետո հոդվածներ է գրել «New York Call» և «The Birth Control Review» պարբերականների համար։ Անդամակցել է «Հնդկաստանի ազատության բարեկամներ» գաղտնի կազմակերպությանը, որտեղ մեծ վստահության է արժանացել։

1920 թվականին Վիրենդրանաթ Չատոպադյայայի հետ մեկնել է Գերմանիա։ Գերմանիայի մասին ռեպորտաժներ է գրել ամերիկյան «The Nation» հրատարակչության և «The New Masses» հեղափոխական ամսագրի համար, գրել է նաև խորհրդային «Интернациональная литература» ամսագրի համար։ Այս ընթացում Չատոպադյայայի հետ հաճախ տեղափոխվել է Մոսկվա, աշխատել Կոմունիստական ինտերնացիոնալում։

1928 թվականին տեղափոխվել է Շանհայ։ 1929 թվականին գրել է ինքնակենսագրական «Daughter of Earth» («Երկրի դուստրը») վեպը։ Թղթակցել է «Manchester Guardian», «China Weekly Review» և «Frankfurter Zeitung» պարբերականներին։ Գրել է մի քանի գրքեր չինական կարմիր բանակի մասին, որն առաջացրել է գոմինդանականների դժգոհությունը։ 1930 թվականին ծանոթացել է խորհրդային հետախույզ Ռիխարդ Զորգեի հետ, օգնել նրան լրտեսական ցանց ստեղծել։ Մի քանի ամիս եղել է ԽՍՀՄ-ում (1933-1934)։

Ուղեկցել է չինական կարմիր բանակին բազմաթիվ արշավների ժամանակ։ Փորձել է ընդունվել Չինաստանի կոմունիստական կուսակցության, սակայն չի ստացվել։ Երկրորդ համաշխարհային պատերազմի ժամանակ կարևոր միջնորդ է եղել ամերիկյան բանակի հրամանատարության և չինացի կոմունիստների միջև։ Կազմակերպել է բժշկական նյութերի առաքումը Չինաստան։

Պատերազմից հետո եղել է Հետաքննությունների դաշնային բյուրոյի ուշադրության կենտրոնում, կասկածվել է լրտեսության մեջ։ Մահացել է Մեծ Բրիտանիայում, թաղված է Պեկինի Բաբաոշան գերեզմանոցում։

## Ագնես Սմեդլին հայերեն
* Երկրի դուստրը (վեպ), Ե., Պետհրատ, 1931, 300 էջ։ Ռուսերենից թարգմ.՝ Ս. Անանյան։
* Երկրի դուստրը (վեպ), Ե., Հայպետհրատ, 1963, 329 էջ։ Ռուսերենից թարգմ.՝ Ս. Անանյան։

## Ծանոթագրություններ

Կատեգորիա:Ամերիկացի արձակագիրներ
Կատեգորիա:Ամերիկացի կին լրագրողներ
Կատեգորիա:Ամերիկացի սոցիալիստներ
Կատեգորիա:Ամերիկացի գրողներ
Կատեգորիա:Կանանց իրավունքների իրավապաշտպաններ
Գրիգոր XVI

**Գրիգոր XVI ** (, աշխարհիկ անունը՝ **Բարտոլոմեո Ալբերտո Կապելարի**, , ), Հռոմի պապ, ով գլխավորել է կաթոլիկ եկեղեցին 1831 թվականի փետրվարի 2-ից մինչ 1846 թվականի հունիսի 1-ը։

## Վաղ տարիներ
Կապելարին ծնվել է 1765 թվականի սեպտեմբերի 18-ին իրավաբանի ընտանիքում։ 18 տարեկանում ստացել է կամալդուլների ճգնավորի շքանշան։ 1799 թվականին նա հրատարակել է «Սուրբ Աթոռի Տրիումֆ» ժողովածուն, ուղղված իտալացի յանսենիստներին, որը մի քանի անգամ վերահրատարակվել է Իտալիայում և մի շարք եվրոպական երկրներում։ 1800 թվականին Կապելարին դարձավ Կաթոլիկ կրոնի ակադեմիայի անդամ, որը հիմնադրել էր Պիեմ VII (1800-1823): 1805 թվականին եղել է Հռոմի Սուրբ Գրիգոր վանքի վանահայր։ 
Երբ Ֆրանսիայի կայսր Նապոլեոնը գրավեց Հռոմը և 1809 թվականին վտարեց այնտեղից Պիյա VII, Կապելարին փախչեց Մուրանո։ Այնտեղից նա մի խումբ վանականների հետ Նապոլեոնի վերջնական պարտությունից հետո տեղափոխվում է Պադովա։ Պապական ինքնիշխանության վերականգնումից հետո Կապելարին վերադարձավ Հռոմ, որպեսզի զբաղեցնի առաջնորդական տեղապահի դիրքը Հռոմում։ Այնուհետև նա աշխատել է որպես հավատի քարոզչության միաբանության խորհրդատու, որը կազմակերպում էր ամբողջ միսիոներական աշխատանքը իսպանական կայսրությունից դուրս, այդ թվում՝ Եվրոպայի ոչ կաթոլիկ երկրներում։

## Կարդինալ
px 200|thumb|left|Գրիգոր XVI պատկերը մետաղադրամի վրա
1825 թվականի մարտի 21-ին Կապելարին ընդունեց Կարդինալի գլխարկը։ Նա հայ կաթոլիկների անունից բանակցություններ էր վարում Օսմանյան կայսրության հետ խաղաղության մասին, հասարակայնորեն դատապարտում էր լեհ հեղափոխականներին, ովքեր աշխատում էին քայքայել Ֆրանսիայում Նիկոլայ I կաթոլիկ միապետականներին սատարելու ջանքերը։

## Ընտրություն
1831 թվականի փետրվարի 2-ին Կապելարիի 50 օր տևած ժողովից հետո անսպասելի ընտրվում է նրա իրավահաջորդ Պիոս VIII (1829-1830). Նա ընտրվեց քանի որ պապական աթոռի հիմնական թեկնածուն Ջակոմո Ջուստինյանին վտարվել էր Իսպանիայի թագավոր Ֆերդինանդ VII կողմից, և ևս երկու թեկնածու՝ Էմանուելե դե Գրիգորոն և Բարտոլոմեո Պական չհաշտվեցին միմյանց հետ։ Այս դժվարին իրավիճակից դուրս գալու համար թեկնածուները դիմեցին Կապելարիին, և նա ստացավ քվեարկության 83 ձայն իր օգտին։
Ընտրությունների ժամանակ կարդինալ Կապելարին դեռ եպիսկոպոս չէր, դա վերջին նման դեպքն էր պատմության մեջ։

## Մահը
1846 թվականի մայիսի 20-ին պապը իրեն վատ զգաց։ Մի քանի օր անց նա հիվանդացավ։ Սկզբում թվում էր, որ կյանքին ոչինչ չէր սպառնում, սակայն մայիսի 31-ին նրա վիճակը կտրուկ վատացավ, և հունիսի 1-ին նա մահացավ։ Նա թաղված է Սուրբ Պետրոսի տաճարում։

## Գրականություն
* 
* 

## Արտաքին հղումներ
* Григорий XVI // Православная энциклопедия

## Ծանոթագրություններ